**EU za energetsku tranziciju – Sporazum gradonačelnika na Zapadnom Balkanu i u Turskoj**

**Poziv: Implementacija projekata malog obima iz oblasti energetike, zaštite klime i transporta za opštine i gradove Zapadnog Balkana**

**ČESTO POSTAVLJANA PITANJA**

1. **Ko se može prijaviti na ovaj poziv?**

Poziv je otvoren za sve opštine i gradove Zapadnog Balkana.

1. **Jesu li samo projektne mere definisane u Akcionom planu za održivu energiju i klimu (SECAP) prihvatljive za ovaj poziv?**

Ako podnosilac prijave već ima (ili priprema) SECAP (ili SEAP), potrebno je da predloženi projekat bude usklađen s jednom od ključnih aktivnosti navedenih u datom SECAP/SEAP-u. Međutim, podnosioci prijave koji nemaju SECAP/SEAP se, takođe, mogu prijaviti, i to pod uslovom da je predloženi projekat usklađen s postojećim strateškim dokumentom koji je usvojio podnosilac.

1. **Koliko projekata će biti podržano?**

Planirano je da se ukupno podrži 8 do 10 projekata na Zapadnom Balkanu.

1. **Koliki će biti predviđeni budžet GIZ-a i koliki bi trebalo da iznosi doprinos podnosioca prijave?**

GIZ će finansirati implementaciju svakog izabranog projekta do maksimalno 50.000 eura. Osim toga, podnosilac prijave treba da prikaže svoje učešće.

U ukupnim troškovima projekta GIZ-ov doprinos trebalo bi da iznosi 60% do 90% od ukupnih troškova projekta, dok bi doprinos podnosioca prijave trebalo da iznosi 10% do 40% ukupnih troškova projekta.

1. **Šta će se dogoditi s kandidatima koji nisu odabrani?**

Podnosioci prijave koji ne budu odabrani će moći imati koristi od ove razmene iskustava i naučenih lekcija kako bi kasnije implementirali slične projekte na svojoj teritoriji.

1. **Mogu li se putem ovog poziva finansirati studije, analize itd.?**

Mogu se podržati samo infrastrukturni projekti, a većina predloženog budžeta trebalo bi biti posvećena izgradnji ili adaptaciji infrastrukture. Revizije, studije, analize itd. mogu se uključiti u predloženi projekat samo ako predstavljaju mali deo predloženog budžeta i neophodni su za podršku predloženoj infrastrukturi ili ako su pokriveni sopstvenim učešćem podnosioca prijave.

1. **Na kojem jeziku će poziv biti objavljen?**

Poziv će biti objavljen na jeziku/cima zemalja u kojim se objavljuje, a dokumenti se mogu ispuniti i dostaviti na jednom od tih jezika.

1. **Mogu li opštine/gradovi sarađivati ​​s udruženjima/NVO-ima i aplicirati zajedno?**

Glavni podnosilac prijave mora biti sama opština ili grad. Međutim, opštine/gradovi su pozvani (ali nisu obavezni) da sarađuju ​​s drugim subjektima u implementaciji predloženog projekta. U tom slučaju mogu navesti svoje partnere i očekivana učešća u obrascu za prijavu, kao i priložiti njihova pisma namere.

1. **Hoće li GIZ preneti sredstva odabranim opštinama/gradovima na početku implementacije ili će sredstva biti refundirana na kraju implementacije projekta opštini/gradu?**

Neće biti prenosa sredstava između GIZ-a i odabranih opština/gradova. Nakon što su projekti odabrani, GIZ će pokrenuti postupak nabavke (tender) i dati svoj deo troškova projekta odabranim firmama koje će projekte implementirati. Paralelno će podnosilac prijave nabaviti radove koje je pristao finansirati iz sopstvenih sredstava.

1. **Da li organ jedinice lokalne samouprave ima pravo učešća na ovom pozivu?**

Ključni podnosilac prijave treba da bude opština ili grad, sve ostale organizacije mogu delovati kao partneri.

1. **Postoji li ograničen broj projekata koje podnosilac prijave može prijaviti?**

Ne postoji strogo ograničenje broja projekata koje podnosilac može prijaviti. Međutim, GIZ neće podržati više od jednog projekta po podnosiocu prijave, pa se stoga preporučuje da podnosilac prijavi samo projekat za koji se smatra da ima najveće šanse za uspeh.

1. **Mogu li podnosioci prijave prikupiti dodatna sredstva od drugih donatora kako bi skupili potreban budžet za implementaciju projekta?**

Da, kofinansiranje od strane opština/gradova može doći od strane drugih donatora sve dok doprinos GIZ-a iznosi između 60% i 90% ukupnih troškova projekta.

1. **Kada počinje implementacija odabranih projekata?**

Očekuje se da će implementacija odabranih projekata započeti u oktobru 2022. Projekti bi trebalo biti završeni i potpuno operativni do kraja 2023. godine.

1. **Mogu li se prijaviti i male opštine s nižim stepena razvijenosti?**

Sve opštine su dobrodošle da se prijave i ocenjivaće se isključivo prema kriterijumima navedenim u obrascu za prijavu. Kandidati koji mogu dokazati kako njihov projekat doprinosi suzbijanju energetskog siromaštva biće dodatno pozitivno ocenjeni.

1. **Da li se na Javni poziv za sprovođenje projekata malog obima u oblastima energije, zaštite klime i transporta mogu javiti gradske opštine kao nosioci projekta, imajući u vidu da nisu jedinice lokalne samouprave?**

Gradska opština može biti nosilac projekta, odnosno može učestvovati u Javnom pozivu ukoliko projekat sa kojim konkuriše ispunjava sve uslove poziva, a naročito ukoliko je prepoznat u nekom od aktuelnih strateških dokumenata gradske opštine. U slučaju da je projekat prepoznat u nekom od dokumenata javne politike grada, ali ne i gradske opštine, onda je potrebno obezbediti saglasnost grada za učešće u Javnom pozivu i realizaciju projekta.

1. **Da li se projekat nabavke električnog automobila (i stanice za punjenje) za potrebe inspekcijskih službi opštine, kvalifikuje za Javni poziv za sprovođenje projekata malog obima u oblastima energije, zaštite klime i transporta?**

Da, projekat nabavke električnih vozila i stanica za punjenje za potrebe rada gradskih/opštinskih uprava se kvalifikuje Javni poziv za sprovođenje projekata malog obima u oblastima energije, zaštite klime i transporta, ukoliko ispunjava druge konkursne uslove.